OpenLLM-France/wikimedia huggingface dataset:
# Antero de Quental

Antero Tarquínio de Quental (Ponta Delgada, Açores 1842-1891) fou un dels més grans poetes portuguesos del segle xix. Estudià a Coïmbra, on capitanejà el moviment contra el romanticisme institucionalitzat representat per Antonio Feliciano de Castilho. Fou un dels polemistes, juntament amb José Maria Eça de Queirós i Teófilo Braga, de l'anomenada Qüestió de Coïmbra, que aglutinà aquesta reacció en nom d'uns ideals influïts per Georg Wilhelm Friedrich Hegel, Jules Michelet, Pierre-Joseph Proudhon i Auguste Comte.
Fou un dels organitzadors de les Conferències del Casino de Lisboa (1871), d'on nasqué el Partido Socialista Português, del qual fou cofundador. El 1865 publicà Odas modernas, que concep com a instrument d'acció revolucionària. El 1871 marca un canvi de sentit en la seva obra i en la seva personalitat, producte potser de la seva malaltia o del fracàs dels ideals del 1870. Abandona la política activa, encara que el 1880 acceptà una candidatura a diputat socialista, llegeix Friederich Schopenhauer i Hartmann i els místics hindús, i cau en una llarga crisi que el conduiria al suïcidi.

## Obres

* Bom senso e Bom gosto (1865) assaig
* A dignidade das letras e as Literaturas oficiais (1865) assaig
* Odas modernas (1865) poesia
* Primaveras románticas (1872)
* Sonetos (1886) poesia

## Referències

* ↑ Loures, Carlos. Antero de Quental - www.vidaslusofonas.pt [Consulta: 13 maig 2012].
# Pearl River (Louisiana)

Pearl River és una població dels Estats Units a l'estat de Louisiana. Segons el cens del 2000 tenia 1.839 habitants.

## Demografia

Segons el cens del 2000, Pearl River tenia 1.839 habitants, 708 habitatges, i 513 famílies. La densitat de població era de 285,2 habitants/km².
Dels 708 habitatges en un 32,9% hi vivien nens de menys de 18 anys, en un 56,9% hi vivien parelles casades, en un 11,6% dones solteres, i en un 27,5% no eren unitats familiars. En el 24% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,09.
Per edats la població es repartia de la següent manera: un 25,8% tenia menys de 18 anys, un 8,6% entre 18 i 24, un 28,7% entre 25 i 44, un 25,2% de 45 a 60 i un 11,7% 65 anys o més.
L'edat mediana era de 37 anys. Per cada 100 dones de 18 o més anys hi havia 91,7 homes.
La renda mediana per habitatge era de 31.296 $ i la renda mediana per família de 40.647 $. Els homes tenien una renda mediana de 31.855 $ mentre que les dones 19.637 $. La renda per capita de la població era de 15.542 $. Entorn del 12% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pearl River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Pearl River». American Fact Finder. Oficina del Cens dels Estats Units, 12-01-2010.
# En familia

En familia va ser un programa de televisió, emès per TVE entre 1987 i 1989, presentat i dirigit pel periodista Iñaki Gabilondo, en el seu retorn a televisió després de la seva experiència com a director dels serveis informatius.

## Format

Es tractava d'un talk show que reunia en el plató a diverses persones relacionades amb l'assumpte que es tractés en el programa per a debatre els seus punts de vista.
En l'espai es van abordar assumptes com les drogues, l'alcoholisme, les relacions paternofilials, la violència en l'esport, la guerra civil espanyola, el joc, l'Església Catòlica, els militars, estrangers a Espanya, la moda, etc.

## Premis

Gràcies a la seva labor al capdavant del programa, Gabilondo va aconseguir el Premi TP d'Or com a Millor Presentador. L'espai va ser guardonat amb el Premi Ondas.
En familia També va ser un nou format de TVE, emès el 26 de gener de 2011, ideat i dirigit per Santiago Tabernero, en el qual es conten històries de diferents llars, així com recull les diferents i múltimples variants de famílies a Espanya. En cada programa, es visiten cinc llars per a contar històries relacionades amb un nexe temàtic comú, gràcies a un equip de nou reporters que ens mostrarà el dia a dia d'estar En família extraordinàries.

## Referències

* Revista Teleprograma. Número 1098. 13 d'abril de 1987.
* Historia de TVE. Diario ya, 1986. Página 231Arxivat 2007-08-03 a Wayback Machine..
* La Vanguardia, 10 d'abril de 1987
# Acariformes

Els Acariformes són un dels dos superordres dels àcars. Se n'han descrit unes 32.000 espècies i estan distribuïts entre 351 famílies. S'estima que n'hi ha entre 440.000 i 929.000 espècies.

## Sistemàtica i taxonomia

Els acariformes es poden dividir en dos clades principals - Sarcoptiformes i Trombidiformes.

## Alguns exemples
### Sarcoptiformes

* Àcar del formatge
* Epidermoptidae
* Gastronyssidae
* Sarcoptes scabiei

### Trombidiformes

* Demodex mite
* Eriophyidae, paràsits de plantes com Acalitus essigi
* Erythraeidae
* Labidostommatidae
* Polydiscia deuterosminthurus
* Smarididae
* Tetranychus urticae (aranya roja)
* Tarsonemidae com el paràsit de les plantes Acarapis woodi
* Tydeidae

## Referències

* ↑ Heather Proctor. «Acariformes. The "mite-like" mites». Tree of Life Web Project, 09-08-1998. Arxivat de l'original el 2 gener 2008. [Consulta: 30 desembre 2007].

## Bibliografia

* David Walter & Heather Proctor. Mites: Ecology, Evolution and Behaviour. CABI Publishing, 1999. ISBN 978-0-85199-375-1.
# Araziaix

Araziaix (també transcrit com a Araziash o Araziaš) fou un principat a la frontera oriental d'Assíria, al nord d'Ellipi (actual Kermanxah). Per un fragment d'una inscripció se sap que els assiris van ocupar vers el 744 aC Erinziaix (Erinziash), una ciutat que era la capital del país d'Araziaix, i que el rei Ramatea, va fugir. Els assirs van agafar els ramats i el lapislàtzuli emmagatzemant. Ellipi es va constituir en província i Eriziaix va esdevenir la capital.

## Referències

* ↑ Enciclopèdia Irànica, article Assyria.
# Pokhodiaixinita

La pokhodiaixinita és un mineral de la classe dels sulfurs. Rep el nom en honor de Maksim Mikhailovitx Pokhodiaixin (Максима Михайловича Походяшина) (1708 - 1781), comerciant i industrial rus.

## Característiques

La pokhodiaixinita és una sulfosal de fórmula química Cu₂Tl₃Sb₅As₂S$_{13}$. Va ser aprovada com a espècie vàlida per l'Associació Mineralògica Internacional l'any 2019, sent publicada l'any 2022. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5517/1.

## Formació i jaciments

Va ser descoberta al dipòsit de Vorontsovskoe, situat a la localitat de Turinsk, dins el raion de Serov (óblast de Sverdlovsk, Rússia), on es troba en forma de petits grans incrustats en matriu de calcita. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Pokhodyashinite» (en anglès). Mindat. [Consulta: 15 març 2022].
* ↑ Kasatkin, Anatoly V.; Plasil, Jakub; Makovicky, Emil; Skoda, Radek; Agakhanov, Atali A.; Tsyganko, Mikhail V. «Pokhodyashinite, CuTlSb2(Sb1-xTlx)AsS7-x, a new thallium sulfosalt from the Vorontsovskoe gold deposit, Northern Urals, Russia». Journal of Geosciences, 67, 1, 22-05-2022, pàg. 41–51. DOI: DOI:10.3190/jgeosci.342 [Consulta: 12 octubre 2022].
# La Closa

«La Closa» té aquests significats:
* La Closa (Súria), masia al veïnat de Cererols del terme de Súria (el Bages)
* La Closa de Xirivella, edifici medieval al nucli de Xirivella (l'Horta Oest)
* Torre de la Closa, torre al terme de Montbrió (el Baix Camp)
# Cornella de les Banggai

La cornella de les Banggai (Corvus unicolor) és un ocell de la família dels còrvids (Corvidae).

## Hàbitat i distribució

Habita els boscos de les illes Banggai, properes a l'est de Sulawesi.

## Referències

* ↑ «Cornella de les Banggai». Cercaterm. TERMCAT, Centre de Terminologia. Rev. 20/06/2021(català)
# Pere Noguers

Pere Noguers (Reus, 1551 - Santes Creus, 1608) va ser un abat cistercenc del Monestir de Santes Creus.
Va ser nomenat abat l'any 1593, després de la mort del gran abat nascut a Conesa Jeroni Contijoc. Va ser abat en uns moments, posteriors al Concili de Trento, on s'imposava el congregacionisme, que propugnava la unió de diversos monestirs autònoms sota les ordres d'un mateix superior. És a dir, que l'autoritat de l'abat es veia constreta pel superior de l'orde, i ell defensava el patrimoni del monestir, les fundacions monàstiques, l'expansió en les construccions, segons les necessitats que hi observava. Va ser un promotor entusiasta de la canonització de sant Bernat Calbó, que també havia estat abat de Santes Creus. Es va enfrontar al poder reial defensant el Monestir de Santa Maria de la Valldigna, constituït sota el regnat de Jaume II per monjos de Santes Creus a la Valldigna, al País Valencià, i que estava sota la jurisdicció dels abats de Santes Creus des de la seva fundació.
Va ser el penúltim abat vitalici de Santes Creus. Després s'elegien per tres anys. Durant els quinze anys que va exercir d'abat, va defensar els drets del Monestir davant les ingerències del rei i de l'orde. Va tenir una gran projecció externa, i va intervenir a Poblet, a Vallbona de les Monges, a Santa Maria d'Escarp i a l'orde militar de Montesa. Va ser Vicari General de l'orde cistercenc. Al morir va ser enterrat al Monestir de Santes Creus, on encara es conserva a la sala capitular una llosa funerària amb la seva figura esculpida.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 484.
# En gris

En gris (en alemany: Im Grau) és una pintura a l'oli sobre tela realitzada per l'artista rus Vassili Kandinski l'any 1919.
Després de la declaració de guerra d'Alemanya a Rússia, el 1914, Kandinski va tornar al seu país. Entre 1917, data de la Revolució russa, i 1919, Kandinski no va crear cap pintura, ja que es trobava sense mitjans financers, i estava ocupat com a catalogador d'obres d'art del règim bolxevic. Quan va tornar a pintar, els seus treballs van presentar una simplificació en la forma i una estructura més comprensible. En gris és una pintura dominada pels colors, i s'hi pot observar que les formes mostren uns límits més definits, tendint a ser geomètrics. Aquestes noves representacions poden ser una resposta a l'avant-garde dels artistes russos com Kazimir Malèvitx i Alexandr Ródtxenko. Sobre aquesta pintura, Kandinski va escriure: "En gris és la conclusió del meu període 'dramàtic', o sigui, de la gran acumulació de tantes formes" (4 de juny de 1936).

## Referències

* ↑ «In Grey» (en anglès). Wassily Kandinsky. Wikiart - Visual Art Encyclopedia, 12-01-2014. [Consulta: 9 febrer 2016].
* ↑ «Kandinsky: The Path to Abstraction, room guide, room 8» (en anglès). Wassily Kandinsky. TATE.org. [Consulta: 9 febrer 2016].
* ↑ «Kandinsky : Russian and Bauhaus years, 1915-1933» (en anglès). Wassily Kandinsky. Archive.org. [Consulta: 9 febrer 2016].
# Anímic

Anímic és un grup musical de gènere dark−folk−pop. Iniciat el 2003, els components principals són Ferran Palau, Louise Sansom, Núria Monés, Juanjo Montañés i Miquel Plana.
El 2007 publiquen Hau o Hïu amb el que es donen a conèixer en sectors més amplis de públic, tot i que portaven des del 2004 publicant referències amb llicència Creative Commons i sempre sota Les Petites Coses Records com Teràpia musical (2004). L'any 2009 van publicar Himalaya amb el que van rebre molt bones crítiques per haver depurat l'estil minimalista. Durant la preparació de l'àlbum Hannah (2010), Raül Cuevas (Nanouk Produccions) va rodar un documental que es va estrenar al festival "In-Edit Beefeater" sota el títol de From Texas to Arbúcies. La revista Mondosonoro també els va col·locar entre els millors de l'any.
El setembre 2013 van publicar Hannibal, de nou coeditat entre BCore Disc i Les Petites Coses Records. El disc va suposar un gir estilístic, endinsant-se en sonoritats més obscures i denses. Al febrer de 2017 Anímic publiquen el seu sisè àlbum, Skin.

## Discografia

* Plou massa poc (Les Petites Coses, 2006)
* Hau o Hïu (Les Petites Coses, 2007)
* Himalaya (Les Petites Coses, 2009)
* Hannah (BCore Disc / Les Petites Coses, 2011)
* Hannibal (BCore Disc / Les Petites Coses, 2013)
* Skin (BCore Disc / Les Petites Coses, 2017)

## Referències

* ↑ «Plens de confiança». Avui, 17 maig 2012 p. 32 [Consulta: 31 octubre 2013]. Arxivat 2013-11-02 a Wayback Machine. «Còpia arxivada». Arxivat de l'original el 2013-11-02. [Consulta: 31 octubre 2013].
* ↑ «Anímic 'Hannibal'». Concerts. Regió 7, 13-10-2013. [Consulta: 3 novembre 2013].
* 1 2 «Optimismo rural». Cultura, 2 setembre 2009 p. 20 [Consulta: 4 novembre 2013].
* 1 2 «En Catalunya se crea pero no se vive de la música». La Vanguardia, 11 octubre 2011 p. 42 [Consulta: 4 novembre 2013].
* 1 2 «From Texas to Arbúcies». Suplement Dominical Diari de Girona, 24 octubre 2010 p. 8 [Consulta: 31 octubre 2013]. Arxivat 2013-11-02 a Wayback Machine. «Còpia arxivada». Arxivat de l'original el 2013-11-02. [Consulta: 31 octubre 2013].
* ↑ «Mejores discos nacionales». Mondosonoro, 01-01-2012 [Consulta: 31 octubre 2013].
* 1 2 «Reinventarse». Cultura, 18-09-2013 [Consulta: 31 octubre 2013].

## Enllaços externs

* Animic a Tumblr
* Animic
# Gestió d'Infraestructures

Gestió d'Infraestructures, S.A.U. (GISA) fou una empresa pública catalana dedicada a projectar, construir, conservar, explotar i promoure infraestructures i edificacions per encàrrec de la Generalitat de Catalunya.
GISA fou creada el 1990 amb la finalitat inicial d'enllestir les infraestructures relacionades amb els Jocs Olímpics de Barcelona 1992. Des d'aleshores GISA ha participat en l'extensió i manteniment de la xarxa viària i ferroviària catalana, la construcció d'equipaments sanitaris i educatius, jutjats, comissaries, parcs de bombers, etc.
GISA va desaparèixer el 2012 quan el Govern fusionà les tres empreses catalanes d'infraestructures (la mateixa GISA, Regs de Catalunya i Reg Sistema Segarra-Garrigues) en una nova empresa anomenada Infraestructures de la Generalitat de Catalunya.

## Referències

* ↑ «Neix 'infraestructures.cat', la marca de la nova societat Infraestructures de la Generalitat de Catalunya». Govern de Catalunya, 22-05-2012. [Consulta: 24 maig 2012].

## Vegeu també

* Infraestructures de la Generalitat de Catalunya

## Enllaços externs

* Gestió d'Infraestructures Arxivat 2009-04-14 a Wayback Machine.
# Pokedex 3D

La Pokedex 3D és una aplicació descarregable per Nintendo eShop de 3DS basat en la visualització tridimensional de les noves espècies Pokémon introduïdes en la 5a generació. La funció més destacable és que mostra una gran quantitat d'informació que no es troba en el videojoc normal, com el moviment o a quin nivell o amb què evolucionen certs Pokémon. Aquesta aplicació també aprofita la possibilitat de fer servir realitat augmentada mitjançant els anomenats marcadors RA.

## Referències

* ↑ Ishaan. «Here's How Augmented Reality In Pokédex 3D Will Work» (en anglès). Siliconera, 05-06-2011. [Consulta: 20 juliol 2013].
# Keith Strickland

Keith Strickland (Athens, Geòrgia, 26 d'octubre de 1953) és un músic i compositor nord-americà, membre fundador dels B-52s.
Va començar fent de bateria del grup, i va canviar a la guitarra després de la mort de Ricky Wilson el 1985. Strickland també toca els teclats i el baix en moltes de les gravacions dels B-52s, i alguna vegada ha fet veus d'acompanyament. Strickland compon la música dels B-52s. Strickland va declarar que era homosexual el 1992. El 13 de desembre de 2012, Strickland va anunciar, mitjançant la pàgina de Facebook i el web oficial dels B-52's, que, encara que continuava com a membre del grup, es retirava de les gires.

## Referències

* ↑ «The B52's Complete Bio». Arxivat de l'original el 2007-03-07. [Consulta: 8 març 2007].
* ↑ Dagostino, Scott. «Bohemian Rhapsody: How some artsy queer kids in Georgia became the World's Greatest Party Band». fab magazine, 05-03-2008. «…mira gent com en Marilyn Manson—és tan "queer" igualment. Importa de veritat si la gent surt de l'armari al rock ‘n' roll? A la gent li importa gaire? Quan la Melissa Etheridge ho va fer, el seu disc següent va tenir un èxit espaterrant! Crec que és una bona cosa que fas per a tu. Jo vaig declarar-ho públicament, a la premsa, per a mi. Abans d'això, a la premsa no m'havia demanat mai si era gay o no, però volia que constés, només per mi mateix..»
* ↑ «The four of us would like to share this message to you, from Keith». theb52s.com (official site). Arxivat de l'original el 30 de desembre 2012. [Consulta: 13 desembre 2012].
# Cuenca del Medio Jarama

Segons la Guía de Turismo Rural y Activo, editada per la Direcció General de Turisme (Conselleria de Cultura i Turisme) de la Comunitat de Madrid, la Cuenca del Medio Jarama és una de les Comarques de la Comunitat de Madrid, banyada per les aigües del riu Jarama.

## Municipis de la comarca

La comarca està formada pels següents municipis, amb les dades de 2006.
    MunicipiSuperfíciePoblació Total comarca 586,20 91105 Ajalvir 19,62 3231 Algete 37,88 18176 Camarma de Esteruelas 35,43 5317 Cobeña 20,84 4293 Daganzo de Arriba 43,77 7340 El Molar 50,29 5373 Fresno de Torote 31,59 1611 Fuente el Saz de Jarama 33,23 5789 Meco 35,11 11094 Paracuellos de Jarama 43,92 7586 Pedrezuela 28,35 2881 Ribatejada 31,82 504 San Agustín del Guadalix 38,28 8832 Talamanca de Jarama 39,36 2097 Valdeavero 18,79 900 Valdeolmos-Alalpardo 26,81 2389 Valdepiélagos 17,59 412 Valdetorres de Jarama 33,52 3280

## Vegeu també

* Comunitat de Madrid
* Comarques de la Comunitat de Madrid
* Municipis de la Comunitat de Madrid
# Pista de Santfelius

La Pista de Santfelius és una pista rural del terme municipal de Conca de Dalt, en territori del poble d'Erinyà, a l'antic terme de Toralla i Serradell, al Pallars Jussà.
Arrenca del traçat antic de la carretera N-260, ara denominat N-260a, al sud-est de Can Peret Casa, des d'on arrenca cap a ponent. Va a cercar el marge dret del riu de Serradell, passant abans pel nord de la partida de Santfelius, pel sud de la de l'Acampador, pel nord de la Costa i arribant a la Torroella, on fineix el seu recorregut.

## Enllaços externs

* Institut Cartogràfic de Catalunya
# Aeroport Internacional Harry Reid

L'Aeroport Internacional McCaHarry Reidran (codi IATA: LAS, codi OACI: KLAS) (en anglès: Harry Reid International Airport) és el principal aeroport que dona servei a la ciutat de Las Vegas. Està situat a 8 km al sud del districte financer de Las Vegas, a l'àrea no incorporada de Paradise (Nevada). El conjunt aeroportuari cobreix una àrea de 1.100 hectàrees i disposa de quatre pistes d'aterratge. Un dels trets característics d'aquest aeroport és que disposa de 1.234 màquines escurabutxaques al llarg de les seves terminals de passatgers.
L'Aeroport Internacional Harry Reid va gestionar 40.469.012 passatgers durant l'any 2009, convertint-se en el 17è aeroport més ocupat del món. És utilitzat com a centre de connexions per a US Airways i la principal base aèria de Southwest Airlines i Allegiant Air.

## Història

Establert l'any 1942 com Alamo Airport en l'actual emplaçament de l'aeroport, no va ser fins al 1948 que el Comtat de Clark el va comprar. El seu nom es va canviar el mateix any, en honor del senador demòcrat Pat McCarran de Nevada. En aquest moment, Western Airlines, Trans World Airlines, Línies de Bonança aire i United Airlines comencen a donar servei a l'aeroport. Amb més d'un milió de passatgers el 1960, va passar a més de deu milions l'any 1980, a més de dinou milions el 1990 i a més de trenta-sis milions el 2000.
L'aeroport, anteriorment conegut com a Aerorpot Internacional McCarran, va canviar de nom l'any 2021 en honor al senador del Partit Demòcrata dels Estats Units Harry Reid.

## Referències

* ↑ Passenger Traffic 2009 FINAL Arxivat 2012-04-29 a Wayback Machine.. Airports Council International.
* ↑ http://www.lasvegassun.com/history/timeline/
* ↑ http://www.onlinenevada.org/McCarran_International_Airport Arxivat 2011-03-16 a Wayback Machine.
* ↑ http://cms.mccarran.com/dsweb/Get/Document-222289/04_28_08_Historical%20Passenger.pdf Arxivat 2013-10-21 a Wayback Machine.
* ↑ «Las Vegas airport renamed in honor of Harry Reid» (en anglès). CNN, 12-12-2021. [Consulta: 31 juliol 2024].

## Enllaços externs

* Pàgina web oficial de l'Aeroport Internacional Harry Reid
* Informació de l'aeroport del World Aero Data
# Epinephelus amblycephalus

Epinephelus amblycephalus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 50 cm de longitud total.

## Distribució geogràfica

Es troba des del Mar d'Andaman fins al sud del Japó, Taiwan, Xina, les Filipines, Vietnam, Malàisia, Tailàndia, Indonèsia, Nova Guinea, el Mar d'Arafura, el nord-oest d'Austràlia i Fidji.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 «Epinephelus amblycephalus» (en anglès). FishBase. Froese, Rainer; Pauly, Daniel (editors).
* ↑ Russell, B.C. i W. Houston, 1989. Offshore fishes of the Arafura Sea. Beagle 6(1):69-84.

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Apel·lació a les motivacions

L'apel·lació a les motivacions consisteix a rebatre un argument exposant les motivacions que poden haver portat al seu formulador a dir-lo. Es pot considerar un cas especial d'argument ad hominem circumstantial i, com a tal, constitueix una fal·làcia lògica.
És comú, també, en aquest tipus de fal·làcies que s'exposi una lleugera possibilitat d'una motivació en lloc d'exposar les motivacions fàctiques. Així, s'assumeix que la mera possibilitat ja constitueix una prova suficient.

## Exemples

* "En la botiga em van recomanar que em poses Linux en lloc de windows, però a l'aparador tenien etiquetes de Linux. Segur que ho van fer per interès." En aquest cas es vol desautoritzar el judici del venedor apel·lant a una suposada relació professional amb el producte recomanat.
* "L'àrbitre és català i, per tant, anirà a favor del Barça." Aquesta fal·làcia pretén que la procedència del col·legiat influirà en les seves decisions.